**ŠIAULIŲ LOPŠELIS-DARŽELIS „BITĖ“**

**2019 METŲ RUGSĖJO 30 D. FINANSINIŲ ATASKAITŲ AIŠKINAMASIS RAŠTAS**

**I BENDROJI DALIS**

1. Šiaulių lopšelis-darželis „Bitė“ (kodas 190528774) (toliau - lopšelis-darželis „Bitė“) yra Šiaulių miesto savivaldybės biudžetinė įstaiga, kurioje ugdomi ikimokyklinio ir priešmokyklinio amžiaus vaikai, turintys kalbėjimo ir kalbos, įvairiapusių raidos sutrikimų, bei kompleksinių ir kitų negalių. Įstaigoje dirba 56 darbuotojai.

2. Lopšelio-darželio „Bitė“ veiklos sritis - švietimas. Pagrindinė veiklos rūšis - ikimokyklinio amžiaus vaikų ugdymas. Kita švietimo veiklos rūšis - priešmokyklinio amžiaus vaikų ugdymas.

3. Lopšelio-darželio „Bitė“ tarpinės finansinės ataskaitos teikiamos 2019 m. rugsėjo 30 d.

4. Finansinėse ataskaitose pateikiami duomenys išreikšti Lietuvos Respublikos piniginiais vienetais-eurais.

**II APSKAITOS POLITIKA**

5. Lopšelio-darželio „Bitė“ finansinės ataskaitos parengtos pagal Lietuvos Respublikos finansinę apskaitą ir finansinių ataskaitų parengimą reglamentuojančius teisės aktus bei Viešojo sektoriaus apskaitos ir finansinės atskaitomybės standartus (toliau - VSAFAS). Lopšelio-darželio „Bitė“ parengtos finansinės ataskaitos atitinka VSAFAS , kaip tai nustatyta Viešojo sektoriaus atskaitomybės įstatymo 21 straipsnio 6 dalyje.

6. Lopšelis-darželis „Bitė“ rengia žemesniojo lygio viešojo sektoriaus subjektų ataskaitų formas.

7. Apskaitos vadovas ir apskaitos tvarkų aprašai patvirtinti 2019 m. birželio 25 d. Švietimo centro direktoriaus įsakymu Nr. V-35. Buhalterinė apskaita tvarkoma vadovaujantis Lietuvos Respublikos 2001 m. lapkričio 6 d. įsakymu Nr. IX-574 patvirtintu Buhalterinės apskaitos įstatymu, Lietuvos Respublikos Finansų ministro 2005 m. gegužės 25 d. įsakymu Nr. IK-170 patvirtintomis Biudžetinių įstaigų buhalterinės apskaitos organizavimo taisyklėmis.

8. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

9. Lopšelis-darželis „Bitė“ taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Lopšelis-darželis „Bitė“ pateikia finansines ataskaitas vadovaudamasis bendraisiais apskaitos principais, nustatytais l-ajame VSAFAS "Informacijos pateikimas finansinių ataskaitų rinkinyje".

10. Tarpinių finansinių ataskaitų rinkinyje teikiama informacija apie lopšelio-darželio „Bitė“ turtą, finansavimo sumas, įsipareigojimus, pajamas, sąnaudas.

11. Sudarydamas finansines ataskaitas lopšelis-darželis „Bitė“ vadovaujasi Švietimo centro sąskaitų planu, kuris buvo parengtas pagal pavyzdinį biudžetinių įstaigų sąskaitų planą ir patvirtintas 2017 m. sausio 2 d. Švietimo centro direktoriaus įsakymu Nr.V-2.

12. Šiaulių lopšelis-darželis „Bitė“ finansinių ataskaitų duomenis nurodo eurais, centų tikslumu, remiantis 2019 m. birželio 25 d. Nr. V-35 įsakymu, dėl Šiaulių miesto savivaldybės Švietimo centro apskaitos tvarkos patvirtinimo

13. Plačiau įstaigos apskaitos politika aprašyta 2018 m. gruodžio 31 d. finansinių ataskaitų aiškinamajame rašte.

**III PASTABOS**

**Finansinės būklės ataskaita**

14. Lopšelio - darželio „Bitė“ ilgalaikį materialųjį turtą sudaro pastatas (150087,10 Eur. FBA, eil. Nr. A.II.2), infrastruktūros statiniai-tvoros 18570,90 Eur. (FBA, eil. Nr. A.II.3), mašinos ir įrengimai – 1746,57 Eur (FBA, eil. Nr. A.II.5), Baldai ir biuro įranga 982,10 Eur. (FBA, eil. Nr. A.II.8), išankstiniai mokėjimai 828,66 Eur. (FBA, eil. Nr. A.II.10)

15. Atsargų likutį ataskaitinio laikotarpio pabaigoje sudaro maisto produktų likutis sandėlyje. ( 554,99 Eur, FBA, eil. Nr. C.I.2).

16. Gautinos finansavimo sumos (FBA, eil. Nr. C.III.3) sudaro gautinos vaiko išlaikymo įstaigoje lėšos, gautinos pagal paraišką remiamiems vaikams (1026,62 Eur).

17. Gautinas sumas už turto naudojimą, parduotas prekes, turtą, paslaugas (FBA, eil. Nr. C.III.4) sudaro tėvų įmokos (3968,37 Eur ).

18. Sukauptas gautinas sumas 32429,94 Eur. (FBA, eil. Nr. C.III.5) sudaro sukauptos finansavimo pajamos kreditiniam įsiskolinimui, sukauptiems atostoginiams išmokėti, sukauptos nemokamo maitinimo išlaidos. Pervestos į iždą pajamų įmokos sudaro 4800 eur.

19. Pinigai ir pinigų ekvivalentai (FBA, eil. Nr. C.V) ataskaitinio laikotarpio

pabaigoje sudaro pinigų likutis bankų sąskaitose 9010,65 Eur, iš jų:

- savivaldybės biudžeto lėšos – 572,31 Eur;

- mokymo lėšos – 5475,46 Eur;

- pavedimų lėšos – 2520,85 Eur;

- įplaukos už paslaugas - 442,03 Eur;

20. Tiekėjams mokėtinas sumas 3816,90 Eur. (FBA, eil. Nr. E.II. 9) sudaro kreditinis įsiskolinimas už komunalines ir kitas paslaugas :

|  |  |  |
| --- | --- | --- |
| **Eil. Nr.** | **Kreditoriaus pavadinimas** | **Įsiskolinimo suma, Eur.ct.** |
|  | AB ,,Šiaulių energija” | 113,47 |
|  | AB ,,Energijos skirstymo operatorius“ | 157,77 |
|  | AB ,,Telia Lietuva” | 16,48 |
|  | UAB ,,Šiaulių vandenys“ | 233,59 |
|  | UAB “Fidus amicus” | 116,27 |
|  | UAB ,,Makveža” | 3,76 |
|  | UAB “Ignitis” | 152,02 |
|  | UAB ,,Mineraliniai vandenys ir alus” | 99,88 |
|  | UAB “Amazis” | 16,46 |
|  | VŠĮ Šiaulių regiono atliekų tvarkymo centras | 36,88 |
|  | UAB ,,Splius” | 5,50 |
|  | UAB ,,Sanitex” | 1626,35 |
|  | UAB ,,Pontem” | 616,37 |
|  | Nerijus Trilikauskas | 60,00 |
|  | UAB ,,Vilguva” | 541,29 |
|  | UAB ,,Švarus pasaulis” | 20,81 |
|  | **Viso:** | **3816,90** |

21. Su darbo santykiais susijusių įsipareigojimų yra 119,42 eur., mokėtinas darbo užmokestis darbuotojams. (FBA, eil. Nr. E.II. 10).

22. Sukauptas mokėtinas sumas 21392,54 Eur. (FBA, eil. Nr. E.II. 11) sudaro sukauptos sumos atostoginių mokėjimui.

**Veiklos rezultatų ataskaita**

23. Veiklos rezultatų ataskaitoje pagal 2019-09-30 duomenis eil. Nr.A.I.1 „Finansavimo pajamos iš valstybės biudžeto“ sudaro finansavimo pajamos iš mokymo lėšų ir lėšos nemokamo maitinimo išlaidoms priešmokyklinio ugdymo vaikams.

24. Veiklos rezultatų ataskaitoje pagal 2019-09-30 duomenis eil. Nr.A.I.2 „Finansavimo pajamos iš savivaldybių biudžetų“ sudaro finansavimo pajamos iš Šiaulių m. savivaldybės biudžeto ir vaiko išlaikymo įstaigoje lėšų.

25. Veiklos rezultatų ataskaitoje pagal 2019-09-30 duomenis eil. Nr.A.I..4 „Finansavimo pajamos iš kitų šaltinių“ sudaro paramos lėšos.

26. Veiklos rezultatų ataskaitoje pagal 2019-09-30 duomenis eil. Nr.A.III.1. Pagrindinės veiklos kitas pajamas sudaro priskaičiuotos tėvų įmokos už vaiko išlaikymą įstaigoje.

27. Iš pagrindinės veiklos pajamų atėmus pagrindinės veiklos sąnaudas, gaunamas pagrindinės veiklos perviršis -332,01 Eur.

**Kitos pastabos**

28. Esminių ir neesminių klaidų per ataskaitinį laikotarpį nepastebėta.

29. Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.

30. Teisinių ginčų per ataskaitinį laikotarpį nebuvo.

Direktorė Ilona Kazlauskienė

Švietimo centro buhalterė Toma Drigotienė